R A T I 0. 119 



Mihi vero , Auditores Hnmanissimi ! nulla nunc distribuenda sunt praemia. 

 Vacuus est locus ille, quo considere solebant juvenes praemiis decorandi, 

 Victores adspicio in certamine literario nuUos. Quid quaeritis? Num defuit 

 studiosorum ardor, industria? Nequaquam, Auditores! sed defuit aurum. 



Discendi amore et sedulitate admodum se coinmendarunt hujus Academiae 

 alumni, nee minus morum honestate. Juvenes nostri, si universe eos spec- 

 tetis , in nulla re culpandi fuerunt , contra tantum boni perfecerunt , quan- 

 tum rerum opportunitates sinebant , sive humanitatis exemplis praebendis , 

 qualia non facile quispiam in aliis societatibus , tot numero juvenes con- 

 tinentibus , animadverteret , sive egestati succurrendo , collatis aliquot 

 mille florenis ad pauperes sublevandos. Quodsi de singulis studiosis quaeratur , 

 idem testimonium iis dandum. Difficillimae enim res, magistratus mei 

 tempore obortae, brevissimis verbis enucleare potuimus, si unus vel alter a 

 me admoneretur. 



Quotidie vero expertus sum complurium observantiam , obsequium , benevo- 

 lentiam , quibus est factum, ut mUneris mei gra vitas magnopere diminuta, 

 et voluptas inde percepta major facta sit. Quod quidem palam agnoscere 

 officii mei duxi. 



Sed et vobis , Collegae conjunctissimi ! vobis item Amplissimi Curator es ! 

 gratias lubenter ago pro firmissimo auxilio , quod mihi praebuistis , pro omni 

 fiducia, quam in me posuistis. Si quid boni e magistratu meo Acaderaia 

 perceperit , non mihi hoc adscribendum , sed viribus illis , quas quivis Aca- 

 demiae rector habiturus est , qui mutuo vestro axilio sublevatur. 



Tandem oratio mea se convertat ad Te , Clarissime van Rees ! cui vacuam 

 Mollii cathedram optulit Rex Augustissimus. Omnium nomine hunc honoreni 

 ex animo tibi gratulor. Hanc tu provinciam ornes et scholae nostrae diu sis 

 ornamento. 



Unum hoc solennitatis superest , ut meum magistratum tibi tradam , quocirca 

 e Regis Augustissimi guilielmi I. auctoritate Virum Clarissimum , Rychardum 

 van Rees , Academiae Rheno-Trajectinae Rectorem Magnificum in proximum 

 annum dico , proclamo. 



Tu igitur , Vir Clarissime! ad me accedas, ethane sedem tibi destinatam 

 occupes. 



